
Περί κωδικοποιήσεως εις ένιαΐον κείμενον των ίσχυουσών 
διατάξεων «περί συστάσεως, όργανώσεως καί λειτουργίας 
των υπηρεσιών της Προεδρίας της Δημοκρατίας». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

"Εχοντες ύπ’ δψει : 

Τάς διατάξεις του άρθρου 2 τοϋ Ν. 381/1976 «περί τρο- 
ποποιήσεως καί συμπληρώσεως τοΰ Ν. 161/75 «περί συ¬ 
στάσεως, όργανώσεως καί λειτουργίας των Υπηρεσιών της 
Προεδρίας της Δημοκρατίας», προτάσει τοϋ 'Ημετέρου επί 
της Προεδρίας Κυβερνήσεως 'Τπουργοϋ, άπεφασίσαμεν καί 
διατάσσομεν: 

Άρθρον μόνον. 

Αί ίσχύουσαι διατάξεις τοϋ Ν. 161/75 «περί συστάσεως, 
όργανώσεως καί λειτουργίας τών Υπηρεσιών της Προεδρίας 
της Δημοκρατίας», ως αυται έτροποποιήθησαν καί συνε- 
πληρώθησαν διά τοϋ Ν. 381/1976 «περί συμπληρώσεως 
καί τροποποιήσεως τοΰ Ν. 161/75 «περί συστάσεως, όρ¬ 
γανώσεως καί λειτουργίας τών Υπηρεσιών της Προεδρίας 
της Δημοκρατίας», κωδικοποιοϋνται εις ένιαΐον κείμενον, έ- 
χον οΰτω: 

’Άρθρον 1. 

(Άρθ. 1 Ν. 161/75) 

Σύστασις. 

Παρά τώ Προέδρω της Δημοκρατίας συνιστάται αύτοτε- 
λής δημοσία υπηρεσία, υπό τον τίτλον «Προεδρία της Δη¬ 
μοκρατίας» σκοπόν ϊχουσα την ύποβοήθησιν καί έξυπηρέ- 
τησιν τοϋ Προέδρου της Δημοκρατίας, έν τη ένασκήσει τών 
κατά τό Σύνταγμα αρμοδιοτήτων καί καθηκόντων αύτοΰ. 

’Άρθρον 2. 

(Άρθ. 2 Ν. 161/75 - άρθ. 1 παρ 1, 2 καί 8 Ν. 381/76) 
Διάρθρωσις. 

1. 'Η Προεδρία της Δημοκρατίας τελοϋσα υπό τήν διεύ- 
θυνσιν τοΰ κατά τό άρθρον 5 Γενικοΰ Γραμματέως αυτής, 
διαρθροΰται όργανικώς ώς άκολούθως: 

α) Ιδιαίτερον Γραφεΐον Προέδρου 
β) Νομικόν Γραφεΐον 
γ) Διπλωματικόν Γραφεΐον 
δ) Στρατιωτικόν Γραφεΐον 
ε) Γραφεΐον Διοικητικών 'Τποθέσεων 
στ) Γραφεΐον Οικονομικών 'Τποθέσεων 


2. Τό Ιδιαίτερον Γραφεΐον τοΰ Προέδρου τής Δημοκρα 
τίας περιλαμβάνει: 

α) Τμήμα Τύπου 

β) Τμήμα Δημοσίων Σχέσεων. 

3. Τό Νομικόν Γραφεΐον άπαρτίζεται : α) Έκ τοΰ Προ¬ 
ϊσταμένου αύτοΰ, β) έκ τοΰ Νομικοΰ Συμβούλου ή ΓΙαρέδρου 
τοΰ Νομικοΰ Συμβουλίου τοΰ Κράτους, γ) έκ νομικών συνερ - 
γατών καί δ) έκ διοικητικοΰ προσωπικού, κατανεμημένου 
δι’ άποφάσεως τοΰ Γενικοΰ Γραμματέως τής Προέδρίας τής 
Δημοκρατίας. 

4. Εις τό Στρατιωτικόν Γραφεΐον άνήκουν οί 'Υπασπι- 
σταί τοΰ Προέδρου τής Δημοκρατίας καί υπάγεται ή ΓΙροέ- 
δρική Φρουρά καί ή Διμοιρία Μεταφορών. 

5. Τό Γραφεΐον Διοικητικών 'Τποθέσεων περιλαμβάνει : 

α) Τμήμα ΓΙροσωπικοΰ καί Γραμματείας 

β) Τμήμα Διοικητικής Μερίμνης 

γ) Τμήμα Μεταφορικών Μέσων. 

6. Τό Γραφεΐον Οικονομικών 'Τποθέσεων περιλαμβάνει : 

α) Τμήμα Χρηματικής Διαχειρίσεως 

β) Τμήμα Προμηθειών καί Διαχειρίσεως υλικού. 

Άρθρον 3. 

(Άρθ. 3 Ν. 161/75 - άρθ. 1 παρ. 3 Ν. 381 /76) 

Αρμοδιότητες. 

1. 'Ο Γενικός Γραμματεύς τής Προέδρίας προΐσταται 
τών έν άρθρω 2 παρ., 1 άναφερομένων υπηρεσιών τής Προ¬ 
εδρίας τής Δημοκρατίας, εποπτεύει δέ καί έπί τών έςαρτω- 
μένων έκ ταύτης Υπηρεσιών. 

2. Εις τό Ιδιαίτερον Γραφεΐον άνήκει: 

α) 'Η άμεσος έξυπηρέτησις τοΰ Προέδρου τής Δημοκρα 
τίας είς άπαντα τά προσωπικά αύτοΰ θέματα, ή ρύθμισις 
τών θεμάτων τών άναφερομένων είς τάς προσωπικας έπα- 
φάς καί δημοσίας έμφανίσεις καί μετακινήσεις τοΰ Προέδρου, 
ή παρακολούθησις τοΰ ήμεδαποΰ καί αλλοδαπού τύπου καί 
τών λοιπών μέσων ένημερώσεως ώς καί ό χειρισμός τής προ¬ 
σωπικής καί έπισήμου άλληλογραφίας τοΰ Προέδρου τής 
Δημοκρατίας. Έάν ή άλληλογραφία αΰτη άφορα είς Αρχη¬ 
γούς Ξένων Κρατών, είς τό ένταΰθα Διπλωματικόν Σώμα, 
είς επισήμους Ξένους, είς Διεθνείς Όργανώσεις, είς ομο¬ 
γενείς τοΰ έξωτερικοΰ ώς καί είς Ελληνικά Ιδρύματα ή Όρ- 
γανώσεις τοΰ έξωτερικοΰ, ό χειρισμός ταυτης ανήκει είς τό 
Διπλωματικόν Γραφεΐον. 

β) 'Ο προγραμματισμός καί ή όργάνωσις πάσης φύσεως 
έκδηλώσεων, ώς εορτών, δεξιώσεων καί γευμάτων καί 
έν συνεργασία μετά τών λοιπών Γραφείων τής Προέδρίας 
άντιμετώπισις τών άνακυπτόντων συναφών θεμάτων. Εαν 

αί ανωτέρω έκδηλώσεις άφοροΰν εις επισκέψεις Αρχηγών 
Ξένων Κρατών, εις το ενταύθα Διπλωματικόν Σώμα, εις 
επισήμους ξένους, εις Διεθνείς "Οργανώσεις, εις ομογενείς 
του έξωτεριοϋ, ούς καί Ελληνικά Ιδρύματα ή "Οργανώσεις 
του εξωτερικού, ό προγραμματισμός καί ή όργάνωσις τών 
άνωτέρω έκδηλώσεων ώς καί ή εν συνεργασία μετά τών λοι- 
ποίν αρμοδίων Γραφείων τής 11 ροεδρίας άντιμετώπισις τών 
συναφών θεμάτων ανήκει εις τό Διπλωματικόν Γραφεΐον. 

3. Τό Νομικόν Γραφεΐον έχει ώς έργον την μελέτην καί 
είσήγησιν έπί πάντων τών θεμάτων τών άναφερομένων εις την 
άσκησιν τών κατά τό Σύνταγμα νομοθετικών καί εκτελεστι¬ 
κών άρμοδιοτήτων τού Προέδρου τής Δημοκρατίας καί εις 
την ύπ’ αΰτοϋ άπονομήν χάριτος. 

4. Τό Διπλωματικόν Γραφεΐον έχει ώς έργον την τρέ- 
χουσαν παρακολούθησιν καί ένήμέρωσιν τοΰ Προέδρου τής 
Δημοκρατίας έπί θεμάτων σχετιζομένων προς τάς διεθνείς 
σχέσεις ώς καί την ρύθμισιν παντός θέματος εθιμοτυπίας 
συναφούς πρός τάς έπαφάς τού Προέδρου μετά έκπροσώπων 
ξένων Κρατών ή πρός τάς τυχόν μεταβάσεις αυτού εις π,ένας 
Χώρας. 

5. Τό Στρατιωτικόν Γραφεΐον έχει ώς έργον τήν τρέ- 
χουσαν ένημέρωσιν τού Προέδρου έπί θεμάτων στρατιωτικής 
φύσεως ώς καί τήν ρύθμισιν παντός θέματος έθιμοτυπίας 
άναγομένου εις τάς "Ενόπλους Δυνάμεις. 

6. Εις τό Γραφεΐον Διοικητικών Υποθέσεων ανήκουν 
τά έν γένει θέματα τού προσωπικού, τηρήσεως πρωτοκόλ¬ 
λου, διεκπεραιώσεως καί άρχείου τής διοικητικής μερίμνης 
καί έποπτείας τών κτιρίων καί εγκαταστάσεων τής Προε¬ 
δρίας τής Δημοκρατίας, συντηρήσεως υλικού, επίπλων καί 
σκευών, συντηρήσεως καί διαθέσεως οχημάτων καί ό χειρι¬ 
σμός πάντων τών συναφών τεχνικών θεμάτων, ώς καί ή μέ¬ 
ριμνα τής προετοιμασίας καί ή έκτέλεσις τών προγραμματι- 
σθέντων έπισήμων γευμάτων καί δεξιώσεων καί πάσης φύ¬ 
σεως συναφών εκδηλώσεων. Αί σχετικαί λεπτομέρειαι κα¬ 
θορίζονται κατά περίπτωσιν έν συνεργασία μετά τού "Ιδιαι¬ 
τέρου Γραφείου τού Προέδρου ή τοΰ Διπλωματικού Γρα¬ 
φείου. άναλόγως τής άρμοδιότητος έκάστου τούτων ώς αΰτη 
εις τήν παράγραφον 2 περίπτ. β' τού παρόντος άρθρου όρί- 
ν,εται. 

7. Εις τό Γραφεΐον Οικονομικών 'Γποθέσεων ανήκουν τά 
θέματα καταρτίσεως τού προϋπολογισμού, χρηματικής δια- 
χειρίσεως, μισθοδοσίας τού προσωπικού, προμήθειας, δια- 
χειρίσεως καί διαθέσεως υλικών, επίπλων ή σκευών καί πλη¬ 
ρωμής τών πάσης φύσεως δαπανών. 

"Άρθρον 4. 

("Άρθ. 4 Ν'. 161/75 - άρθ. 1 παρ. 4 Ν. 381/76) 

’ Εξαρτώμεναι ύπηρεσίαι. 

Ε ΊΙ ασφάλεια τοΰ προσώπου τού Προέδρου τής Δημο¬ 
κρατίας καί τών μετ’ αυτού συνοικούντων μελών τής οικο¬ 
γένειας του, τής κατοικίας αυτού, ώς καί τών έγκαταστά- 
σεων τής Προεδρίας τής Δημοκρατίας, άνήκει εις τήν Διεύ- 
Ουνσιν Ασφαλείας Υψηλών Προσώπων, ΰπαγομένην λει- 
τουργικώς καθ’ ο μέρος άφορα εις τά άνωτέρω εις τον Γενι¬ 
κόν Γραμματέα τής Προεδρίας. 

2. Εις το παρά τώ ' Γπουργείω Προεδρίας τής Κυβερ- 
νήσεως υφιστάμενον Γραφεΐον τοΰ Νομικού Συμβούλου τού 
Κράτους ανήκει ή άσκησις τών κατά τάς κειμένας διατάξεις 
αρμοδιοτήτων αυτού έπί υποθέσεων καί θεμάτων τής Προ¬ 
εδρίας τής Δημοκρατίας. 

3. II έκκαθάρισις καί έντολή πληρωμής τών δαπανών 
τής 11 ροεδρίας τής Δημοκρατίας ένεργεΐται υπό ιδίας παρ’ 
αυτή Υπηρεσίας ’Εντελλομένων "Εξόδων. Ό έλεγχος τών 
δαπανών τούτων ενεργεΐται υπό Παρέδρου τού "Ελεγκτικού 
Συνεδρίου όριζομένου υπό τής "Ολομέλειας αύτοΰ. 


4. Παρά τη Προεδρία τής Δημοκρατίας ύφίστανται Τα¬ 
χυδρομικόν Γραφεΐον καί Γραφεΐον Τηλεπικοινωνιών, υπα¬ 
γόμενα διοικητικώς εις τά Ελληνικά Ταχυδρομεία καί τον 
"Οργανισμόν Τηλεπικοινωνιών Ελλάδος, άντιστοίχως, και 
λειτουργούντα κατά τάς περί τούτων διατάξεις. 

"Άρθρον 5. 

('Άρθ. 5 Ν. 161.75 άρθ. 1 παρ. 5 Ν. 381/76) 
Γενικός Γραμματεύς τής Προεδρίας. 

1. Ό Γενικός Γραμματεύς τής Προεδρίας τής Δημοκρα¬ 
τίας είναι μετακλητός δημόσιος λειτουργός έπί βαθμώ α’ τα: 
κατηγορίας τών ειδικών θέσεων καί έχει τό προβάδισμα έναντι 
παντός όμοιοβάθμου του. 'Ο Γενικός Γραμματεύς διορίζεται 
καί παύεται διά Προεδρικού Διατάγματος έκδιδομένου ύπό 
τοΰ Προέδρου τής Δημοκρατίας άνευ προσυπογραφής τί¬ 
νος. Τά καθήκοντα τού Γενικού Γραμματέως τής Προεδρίας 
τής Δημοκρατίας δύναται νά άνατίθενται δι’ όμοιου Διατά¬ 
γματος καί εις άνώτατον δημόσιον λειτουργόν ή υπάλληλον. 

2. Τον Γενικόν Γραμματέα τής Προεδρίας τής Δημοκρα¬ 
τίας έλλείποντα, άπόντα ή κωλυόμενον άναπληροΐ ό Διευθυν¬ 
τής τοΰ Νομικού Γραφείου Σύμβουλος τής "Επικράτειας, 
τούτου δέ έλλείποντος, άπόντος ή κωλυομένου ό παράτή Προ¬ 
εδρία τής Δημοκρατίας υπηρετών πρέσβυς καί τούτου έλλεί¬ 
ποντος, άπόντος ή κωλυομένου ό Διευθυντής τοΰ Στρατιω¬ 
τικού Γραφείου, έφ’ όσον είναι Ταξίαρχος. 

"Άρθρον 6. 

("Άρθ. 6 Ν. 161/75 — άρθ. 1 παρ. 6 Ν. 381/76) 

11 ρυσωπικύν. 

1. Τό προσωπικόν τής Προεδρίας τής Δημοκρατίας συντί¬ 
θεται: 

α) "Εκ δημοσίων λειτουργών ή υπαλλήλων εις ούς ανα¬ 
τίθενται καθήκοντα παρά τή Προεδρία τής Δημοκρατίας 
παραλλήλους πρός τήν άσκησιν τών κυρίω.ν αύτών καθηκόν¬ 
των. 

β) "Εκ τοποθετουμένων εις εΐδικώς προβλεπομένας παρά 
τή Προεδρία θέσεις άξιωματικών, ύπαξιωματικών καί οπλι¬ 
τών τών "Ενόπλων Δυνάμεων. 

γ) "Εκ μετακλητών υπαλλήλων. 

δ) "Εξ όπηρετούντων κατ’ άπόσπασιν έκ τής κυρίας αύ¬ 
τών θέσεως δημοσίων υπαλλήλων παντός κλάδου καί πάσης 
κατηγορίας ή δικαστικών υπαλλήλων ή υπαλλήλων νομικών 
προσώπων δημοσίου δικαίου, άποσπωμένων άνευ περιορι¬ 
σμού τίνος ώς πρός τήν διάρκειαν τής παρά τή Προεδρία 
άποσπάσεώς των. 

ε) "Εξ υπαλληλικού καί έργατοτεχνικού ή βοηθητικού 
προσωπικού προσλαμβανομένου έπί σχέσει έργασίας ιδιω¬ 
τικού δικαίου ή άποσπο^μένου έξ έτέρων δημοσίων υπηρεσιών 
ή νομικών προσώπων δημοσίου δικαίου, ένθα υπηρετεί ήδη 
έπί σχέσει έργασίας ιδιωτικού δικαίου, τής σχέσεως ταύτης 
συνεχιζομένης ύπό τούς αύτούς ορούς τής συναφθείσης συμ- 
βάσεως έργασίας. 

2. II ροσινπικόν προσλαμβανόμενου έπί σχέσει έργα¬ 
σίας ιδιωτικού δικαίου καί ύπηρετούν ήδη έπί τή αύτή σχέ- 
σει εις τό Δημόσιον ή εις νομικόν πρόσωπον δημοσίου δι¬ 
καίου ή δημοσίαν έπιχείρησιν διατηρεί άπαντα τά έκ τής 
προγενεστέρας ύπηρεσίας του δικαιώματα τά άπορρέοντα έξ 
οίασδήποτε γενικής ή ειδικής διατάξεως. 

3. Συνταξιούχοι τού Δημοσίου ή νομικών προσώπων δη¬ 
μοσίου δικαίου πάσης κατηγορίας δύναται νά διορίζονται εις 
θέσεις μετακλητών ύπαλλήλων ή νά προσλαμβάνονται έπί 
σχεσει εργασίας ιδιωτικού δικαίου παρά τή Ιΐροεδρίςι τής 
Δημοκρατίας. Ούτοι λαμβάνουν έπί πλέον τής συντάξεως 
καί τά τρία τέταρτα (3/4) τών άποδοχών τής εις ήν διορίζον- 

ται ή προσλαμβάνονται θέσεως. 'Ως άποδοχαί νοούνται ό έ- 
κάστοτε ισχύων διά τούς πολιτικούς διοικητικούς υπαλλή¬ 
λους βασικός μισθός τοϋ αντιστοίχου βαθμού, μετά των έπι- 
δομάτων εύδοκίμου παραμονής έν τώ αύτώ βαθμω καί πο¬ 
λυετούς υπηρεσίας. Κατά τά λοιπά ισχύουν άναλόγως έπί 
τοΰ ως άνω προσωπικού αί έκάστοτε ΐσχύουσαι διατάξεις 
περί συγχρόνου καταβολής συντάξεως καί αποδοχών εις 
συνταξιούχους τού Δημοσίου. 

"Αρθρον 7. 

(’Άρθ. 7 Ν. 161/75-άρθ. 1 παρ. 7 Ν. 381/76) 

Θέσεις προσκοπικού. 

1. Παρά τή Προεδρία τής Δημοκρατίας ύφίστανται αί 
ακόλουθοι θέσεις: 

α) Μία (1) θέσις Γενικού Γραμματέως έπί βαθμω α' 
τής κατηγορίας των ειδικών θέσεων. 

β) Μία (1) θέσις πληρουμένη δι’ άναθέσειυς καθηκόντων 
εις άνώτατον δικαστικόν λειτουργόν ή καθηγητήν της Νο¬ 
μικής Σχολής τού Πανεπιστημίου Αθηνών. 

γ) Μία (1) θέσις πληρουμένη δι’ άναθέσεως καθηκόντοιν 
εις υπάλληλον έπί πρεσβευτικοί βαθμω ή βαθμω συμβούλου 
των γενικών θέσεων τοϋ Υπουργείου Εξωτερικών. Έκτος 
τούτου δύναται νά άποσπώνται καί έτεροι δύο (2) υπάλλη¬ 
λοι τών γενικών θέσεων τοϋ ' Υπουργείου Έξωτερικόίν. 

δ) Μία (1) θέσις πληρουμένη δΓ άναθέσεως καθηκόντων 
εις ένα (1) Σύμβουλον ή ένα (1) Πάρεδρον τοϋ Νομικού 
Συμβουλίου τοϋ Κράτους. 

ε) Πέντε (5) θέσεις πληρούμεναι διά τοποθετήσεωε α¬ 
ξιωματικών τών Ενόπλων Δυνάμεων, μία (1) θέσις πλη¬ 
ρουμένη δι’ άποσπάσεως ένός (1 ) αξιωματικού τής Αστυ¬ 
νομίας Πόλεων ώς καί τέσσαρες (4) θέσεις πληρούμεναι διά 
τοποθετήσεως ένός (1) ύπαξιοοματικοΰ καί τριών (3) στρα¬ 
τιωτών, ναυτών ή σμηνιτών. 

στ) Τεσσαράκοντα πέντε (45) θέσεις πληρούμεναι διά 
διορισμού μετακλητών υπαλλήλων ή δι’ άποσπάσεως προ¬ 
σωπικού έκ τοϋ προβλεποιιένου έν άρθρω 6 παρ. 1 στοιχ. 
δ\ 

Αί θέσεις αύται διαρθροΰνται είδικώτερον ώς ακολούθως: 

Μία (1) θέσις έπί 1ω βαθμω. 

Δύο (2) θέσεις έπί 2ω ή 3ω βαθμοί .V Κατηγορίας. 

Επτά (7) θέσεις έπί 4ω ή 5ω βαθμω Α' ή Ιί Κατηγο- 
ρίας. 

Τριάκοντα τρεις (33) θέσεις έπί ΙΟω έως 6ω βαθμω Α ή 
Β' Κατηγορίας. 

Δύο (2) θέσεις υπαλλήλων Γ' Κατηγορίας έπί 12ω έοις 7ω 
βαθμω. 

ζ) Ένενήκοντα τέσσαρες (9-4) θέσεις υπαλληλικού καί 
έργατοτεχνικοΰ ή βοηθητικού προσιυπικοϋ έπί σχέσει ερ¬ 
γασίας ιδιωτικού δικαίου κατανεμόμεναι εις ειδικότητας κατά 
τά κατοίτέρω έν άρθρω 10 οριζόμενα. 

2. Τό προσωπικόν τών ύπαγομένων εις την Προεδρίαν 
τής Δημοκρατίας υπηρεσιών τής Προεδρικής Φρουράς, τής 
Διευθύνσεως Ασφαλείας ' Γψηλών 11 ροσώπων καί της Δι¬ 
μοιρίας Μεταφορών, ορίζεται υπό τών οργανικών εκαστης 
τών ώς άνω υπηρεσιών διατάξεων. 

3. Το προσωπικόν τής παρά τή Προεδρία τής Δημοκρα¬ 
τίας Υπηρεσίας Έντελλομένων Εξόδων ορίζεται υπό τών 
οικείων οργανικών διατάξεων τοϋ Γενικού ^Λογιστηρίου τοϋ 
Κράτους. 

4. Τό προσωπικόν τών παρά τή Προεδρία τής Δημοκρα¬ 
τίας γραφείων Ο.Τ.Ε. καί ΚΑΤΑ ορίζεται υπό τών Ί- 
κείων οργανικών διατάξεων τών νομικών τούτων προσώπων. 


Αρθρον 8. 

(’Άρθ. 8 Ν. 161/75-άρθ. 1 παρ. 9 καί 10 Ν. 381 /76) 
Πλήρωσις Θέσεων. 

1. 'Η θέσις τοϋ Γενικού Γραμματέιυς πληροϋται ώς έν άρ¬ 
θρω 5 ορίζεται. 'Ο Γενικός Γραμματεύς δίδει τόν όρκον της 
υπηρεσίας ένώπιον τοϋ Προέδρου τής Δημοκρατίας. 

2. Ή άνάθεσις καθηκόντων εις τούς κατά τό αρθρον 7 
παρ. 1 στοιχ. β' καί δ' λειτουργούς καί εις τόν κατ’ αρθρον 7 
παρ. I στοιχ. γ' ύπάλληλον τοϋ 'Γπουργείου Εξωτερικών 
γίνεται διά Προεδρικού Διατάγματος, έκδιδομένου προτάσει 
τοϋ οικείου ' Υπουργού. Ή άνάθεσις καθηκόντων εις τούς 
ώς άνω δικαστικούς λειτουργούς ένεργεΐται κατά τούς ό¬ 
ρους τοϋ περί καταστάσεως δικαστικών λειτουργών νόμου. 

3. Αί θέσεις άξιωματικών τών Ενόπλων Δυνάμεων πλη- 
ρούνται διά τής τοποθετήσεως Ταξιάρχου ή Συνταγματάρ¬ 
χου "Οπλο>ν ή τούτω άντιστοίχου έξ οίουδήποτε κλάδου τών 
Ενόπλων Δυνάμεων, ώς Διευθυντοϋ τοϋ Στρατιωτικού ( ρα¬ 
φείου, τριών άνωτέριον άξιωματικών έπί βαθμοί Άντισυν- 
ταγματάρχου ή 'Ταγματάρχου καί τούτοις άντιστοίχου, άνά 
ένός έξ έκάστου τών τριόίν κλάδιυν τών Ενόπλων Δυνάμειον, 
ώς ' Υπασπιστών τοϋ 11 ροέδρου καί ένός κατίυτέρου άξιιυ- 
ματικοϋ, ώς προϊσταμένου τής Γραμματείας τοϋ Στρατιιυτι- 
κοΰ Γραφείου. Αί τοποθετήσεις τών άνωτέρω άξι<υματικών, 
ώς καί τών οπλιτών, τών άναφερομένοιν έν άρθρω 7 παρ. I 
στοιχ. ε' ένεργούμεναι κατά τάς οικείας διατάξεις, προκα- 
λοΰνται δι’ εγγράφου τοϋ Γενικού Γραμματεοις τής ΙΙρο- 
εδρίας. 

4. Ώς μετακλητοί υπάλληλοι εις τάς κατ’ αρθρον 7 παρ. 
1 στοιχ. στ' θέσεις διορίζονται πρόσίυπα άτινα ώς έκ τής 
μορφώσεώς των, τής επαγγελματικής τιυν πείρας καί τών 
λοιποίν προσόντων των δύνανταινά άνταποκριθοΰν ίκανοποιη- 
τικώς εις τά καθήκοντα τής οικείας Οέσειυς. 'Ο διορισμός 
ένεργεΐται διά Προεδρικού Διατάγματος, έκδιδομένου ύπό 
μόνου τού Προέδρου τής Δημοκρατίας άνευ προσυπογραφής 
τίνος, έπί βαθμω καί άποδοχαΐς προβλεπομέναις διά την θέ- 
σιν εις ήν άφορα ούτος καί κατ’ έκτίμησιν τών τυπικόίν καί 
ουσιαστικών προσόντοιν τοϋ διοριζομένου καί άνευ περιορι¬ 
σμού τίνος έξ άλλης γενικής ή ειδικής διατάξειυς. 

5. Αί άποσπάσεις προς πλήρωσιν τών, έν άρθρω 7 παρ. 1 
στοιχ. γ' έδάφιον δεύτερον, δύο θέσεων καί τών θέσεων τοϋ 
στοιχ. στ' τού αυτού άρθρου ώς καί αί αποσπάσεις υπαλλη¬ 
λικού καί έργατοτεχνικοΰ ή βοηθητικού προσωπικού, ύπη- 
ρετοΰντος έπί σχέσει έργασίας ιδιωτικού δικαίου, είναι ύπο- 
χρεοιτικαί διά τε τούς άποσπωμένους καί διά τας υπηρεσία; 
έξ ών άποσπώνται οΰτοι, ένεργοϋνται δέ δι’ αποφάσεω: έκ- 
διδομένης ύπό τοϋ οικείου Υπουργού ή τοϋ Διοικητοΰ ή ( ε¬ 
νικού Διευθυντοϋ τοϋ Νομικού 11 ροσώπου Δημοσίου Δι¬ 
καίου, άνευ περιορισμού τίνος έξ άλλης γενικής ή ειδικής 
διατάξεως, κατόπιν έγγράφου τοϋ Γενικού Γραμματέως τής 
Προεδρίας, άπευθυνομένου μετά προηγουμένην ειδικήν έγ¬ 
γραφον έγκρισιν τοϋ Προέδρου τής Δημοκρατίας. Ή υπη¬ 
ρεσία τών παρά τή Προεδρία τής Δημοκρατίας άποσπιυμέ- 
νων δημοσίων υπαλλήλων ή υπαλλήλων νομικών προσώπων 
δημοσίου δικαίου καί δημοσίων επιχειρήσεων λογίζεται διά 
πάσαν περίπτο,ισιν ώς υπηρεσία έν τή οργανική θέσει, ήν 
ούτοι κατέχουν. Ή άπόσπασις τών δικαστικών υπαλλήλων 
ένεργεΐται κατόπιν έγγράφου τοϋ Γενικού Γραμματέως, 
άπευθυνομένου εις τον Υπουργόν Δικαιοσύνης μετά προ¬ 
ηγουμένην ειδικήν έγγραφον έγκρισιν τοϋ Προέδρου τής Δη¬ 
μοκρατίας καί κατά τήν διαδικασίαν την προβλεπομένην 
ύπό τών κειμένων περί αυτών δ',αταςεων. Η λήξις τής απο- 
σπάσεως τών άνωτέρω ένεργεΐται κατά τήν αύτήν ώς άνω 
διαδικασίαν. 

6. Αί προσλήψεις τοϋ έπί σχέσει έργασίας ιδιωτικού δι¬ 
καίου πάσης κατηγορίας προσωπικού ένεργοϋνται δι απο- 
φάσεως τοϋ Γενικού Γραμματέως, έκδιδομένης κατόπιν ει¬ 
δικής έγγράφου έγκρίσεως τοϋ Προέδρου τής Δημοκρατίας 

καί έπί τη υπογραφή συμβάσεως εργασίας μεταξύ τοϋ Γενι¬ 
κού Γραμματέως καί τοϋ προσλαμβανομένου. Αι αποδοχαι 
ώς καί οί'έν γένει όροι έργασίας των προσλαμβανομένων ο¬ 
ρίζονται βασικώς μέν διά της περί προσληψεως αποφασεως, 
λεπτομερέστερον δε διά της συμβάσεως εργασίας, τηρούμε¬ 
νο:^ κατά τά λοιπά των διατάξεων περί των επι σχέσει ερ¬ 
γασίας ιδιωτικού δικαίου υπαλλήλων τοϋ Δημοσίου. 

"Αρθρον 9. 

("Αρθ. 9 Ν. 161/75 - άρθ. 1 παρ. 11 Ν. 381/76) 

Προϊστάμενοι, άναπλήρωσις. 

1. Διευθυνταί των Γραφείων της Προεδρίας τής Δημο¬ 
κρατίας ορίζονται ώς άκολούθως: 

α.) Τοϋ Ιδιαιτέρου Γραφείου τοϋ Προέδρου της Δημοκρα¬ 
τίας υπάλληλος έπί βαθμω 1ω. 

β) Τοϋ Νομικού Γραφείου ό κατά τό άρθρον 7 παρ. 1 
στοιχ. β' δικαστικός λειτουργός ή καθηγητής Πανεπιστη¬ 
μίου. 

γ) Ί’,οΰ Διπλωματικοΰ Γραφείου ό αρχαιότερος εκ των 
παρά τή Προεδρία της Δημοκρατίας ύπηρετούντων υπαλ¬ 
λήλων τοϋ Υπουργείου Εξωτερικών. 

δ) Τοϋ Στρατιωτικοΰ Γραφείου ό κατά τό άρθρον 8 παρ. 

3 Ταξίαρχος ή Συνταγματάρχης "Οπλων ή άντιστοίχου προς 
τούτου; βαθμοΰ. 

) Ί’οΰ Γραφείου Διοικητικών Υποθέσεων υπάλληλος 

έπι βαθμώ 2ω ή 3ω. 

στ) Τοϋ Γραφείου Οικονομικών Υποθέσεων υπάλληλος 
έπί βαθμω 2ω ή 3ω. Τοϋ Γραφείου τούτου δύναται νά όρί- 
-ζηται ώις προϊστάμενος καί άνώτερος αξιωματικός τοϋ Οι¬ 
κονομικού Σώματος ενός των τριών κλάδων τών Ενόπλων 
Δυνάμεων, τοποθετούμενος εις την θέσιν ταύτην κατόπιν 
εγγράφου αίτήσεως τοϋ Γενικοΰ Γραμματέως. 

2· Έν ελλείψει, άπουσία ή κωλύματι πολιτικού υπαλλήλου 
προϊστάμενου Γραφείου οδτος άναπληροϋται ύπό τοϋ επο¬ 
μένου τή τάξει πολίτικου υπαλλήλου έκ τών ύπηρετούντων 
έν τώ αύτώ γραφείω ή υπό τοϋ πρός τοΰτο όριζομένου υπό 
τοϋ Γενικοΰ Γραμματέως άλλου υπαλλήλου τοϋ αύτοϋ κατά 
προτίμησιν βαθμού. 'Ο Προϊστάμενος τοϋ Νομικοΰ Γρα¬ 
φείου άναπληροϋται ύπό τοϋ παρά τώ γραφείω αύτοϋ Νομι¬ 
κού Συμβουλίου ή Παρέδρου τοϋ Νομικού Συμβουλίου τοϋ 
Κράτους, μόνον ο>ς πρός τά καθήκοντα διευθύνσεως τοϋ γρα¬ 
φείου τούτου. 

"Αρθρον 10. 

ι"Λρ9. 10 Ν. 161/75-άρθ. 1 παρ. 12 Ν. 381/76) 
Ειδικότητες καί θέσεις ιδιωτικού προσωπικού. 

1. Το έπί. σχέσει έργασίας ιδιωτικού δικαίου υπαλληλικόν 
•προσωπικόν περιλαμβάνει νομικούς συνεργάτας, δημοσιο¬ 
γράφους. μεταφραστάς, υπαλλήλους γενικών καθηκόντων, 
οδηγούς καί μηχανικούς ή υπομηχανικούς, μηχανολόγους - 
ηλεκτρολόγους. Αί θέσεις τοϋ ύπαλληλικοΰ τούτου προσω¬ 
πικού ορίζονται έν συνόλω εις τριάκοντα μίαν (31). 

2· Ίο έπί σχέσει έργασίας ιδιωτικού δικαίου έργατοτε- 
χνικόν καί βοηθητικόν προσωπικόν περιλαμβάνει τάς ειδι¬ 
κότητας κηπουρού, μαγείρου, οικιακού βοηθού, καθαρίστριας, 
ξυλουργου, ήλεκτροτεχνίτου, ύδραυλικοϋ, άρχιτεχνίτου - τε¬ 
χνίτου οχημάτων, πλύντου οχημάτων. Αί θέσεις τοϋ προσω¬ 
πικόν τούτου ορίζονται συνολικώς εις εξήκοντα τρεις (63). 

3 'Η πρόσληψις τοϋ έπί σχέσει έργασίας ΐδιωτικοϋ δι¬ 
καίου προσωπικού ένεργεΐται δι’ ώρισμένον ή άόριστον χρό¬ 
νον καί εις ούδένα περιορισμόν έξ οίασδήποτε διατάξεως υπά¬ 
γεται 


"Αρθρον 11. 

("Αρθ. 11 Ν. 161/1975) 

Άποδοχαί τών παρά τη Προεδρία δημοσίων λειτουργών καί 
ύπαλλήλων. 

1. Αί άποδοχαί τοϋ Γενικοΰ Γραμματέως τής Προεδρίας 
της Δημοκρατίας καθορίζονται έπί τη βάσει τών έκάστοτε 
ΐσχυουσών περί τών αποδοχών τών Γενικών Γραμματέιον 
τών 'Τπουργείων διατάξεων. 'Η διάταξις τοϋ άρθρου 6 παρ. 

3 έχει έφαρμογήν καί έν προκειμένω. 

2. Τό παρά τη Προεδρία της Δημοκρατίας διοριζόμενον 
έπί ώρισμένω βαθμω μετακλητόν προσωπικόν λαμβάνει τάς 
τακτικάς άποδοχάς τάς άντιστοιχούσας εις τον αυτόν βαθμόν 
τών δημοσίων πολιτικών διοικητικών ύπαλλήλων (βασικόν 
μισθόν, πολυετούς ύπηρεσίας) κατά τάς περί αποδοχών τών 
δημοσίων πολιτικών διοικητικών ύπαλλήλων διατάξεις. Τυ¬ 
χόν προγενεστέρα ύπηρεσία τοϋ διοριζομένου παρά τώ Δη¬ 
μοσία) ή νομικώ προσώπω δημοσίου δικαίου έπί σχέσει δη¬ 
μοσίου δικαίου προσμετρεϊται διά την χορήγησιν τών ώς άνω 
έπιδομάτων. 

3. 'Η έπί τη συνδρομή τών άνωτέρω προϋποθέσεων χο- 
ρήγησις έπιδόματος πολυετούς ύπηρεσίας ένεργεΐται διά 
πράξεως τοϋ Γενικοΰ Γραμματέως, τοϋ δέ έπιδόματος εύδο- 
κίμου παραμονής έν τώ αύτώ βαθμω διά πράξεως τοϋ ίδιου, 
μετά σύμφωνον γνώμην τοϋ ύπηρεσιακοΰ συμβουλίου. 

4. Οί παρά τη Προεδρία της Δημοκρατίας ύπηρετοΰντες 
κατ’ άπόσπασιν δημόσιοι ύπάλληλοι ή ύπάλληλοι νομικών 
προσώπων δημοσίου δικαίου έξακολουθοΰν νά λαμβάνουν 
τάς έν γένει άποδοχάς (βασικόν μισθόν μετά τών γενικών 
καί πάσης κατηγορίας ειδικών έπιδομάτων) της θέσεως τής 
ύπηρεσίας, έξ ής άπεσπάσθησαν. 

5. Έξαιρουμένων τών άποδοχών, περί ών ή προηγουμένη 
παράγραφος, τά ύπό τοϋ παρόντος χορηγούμενα επιδόματα, 
οδοιπορικά έξοδα, κλπ. βαρύνουν τον προϋπολογισμόν της 
Προεδρίας της Δημοκρατίας. 

"Αρθρον 12. 

("Αρθ. 12 Ν. 161/75 - άρθ. 1 παρ. 13 Ν. 381/76) 
"Εξοδα παραστάσεως. 

1. Ό Γενικός Γραμματεύς της Προεδρίας της Δημοκρα¬ 
τίας δικαιούται τών εις τούς Γενικούς Γραμματείς τών Υ¬ 
πουργείων έκάστοτε καταβαλλομένων εξόδων παραστάσεως 
προσηυξημένων κατά είκοσι τοΐς έκατόν (20 %). 

2. Εις τούς ύπηρετοΰντας εις θέσεις Διευθυντών τών κατά 
τό άρθρον 2 παρ. 1 γραφείων της Προεδρίας παρέχεται ει¬ 
δικόν έπίδομα δι’ έξοδα παραστάσεως έκ δραχμών όκτω 
χιλιάδων (8.000) κατά μήνα. Τό αυτό έπίδομα παρέχεται 
καί εις τον κατά τό άρθρον 7 παρ. 1 στοιχ. δ' ύπηρετοΰντα 
λειτουργόν. 

3. Εις τό παρά τή Προεδρία τής Δημοκρατίας ή τάς έξ 
αυτής έξαρτωμένας ύπηρεσίας ύπηρετοΰν έν ένεργεία στρα¬ 
τιωτικόν προσωπικόν έξ άξιωματικών τών τριών κλάδων τών 
Ενόπλων Δυνάμεων καί τών Σωμάτων Ασφαλείας παρέχεται 
ώσαύτως ειδικόν κατά μήνα έπίδομα έξόδων παραστάσεως 
όριζόμενον εις δραχμάς τρεις χιλιάδας (3.000), πλήν τοϋ 
Διευθυντοΰ τοϋ Στρατιωτικού Γραφείου καί τοϋ προϊστα¬ 
μένου τής Διευθύνσεως Ασφαλείας Υψηλών Προσώπων, 
οίτινες λαμβάνουν τά διά τούς λοιπούς Διευθυντάς τών γρα¬ 
φείων τής Προεδρίας έν τή προηγουμένη παραγράφω ορι¬ 
ζόμενα έξοδα παραστάσεως. 

4. Είς τό προσωπικόν τών Ενόπλων Δυνάμεων καί τών Σω¬ 
μάτων Ασφαλείας άπό τοϋ βαθμοΰ τοϋ ’Ανθυπασπιστοΰ ή 
τουτω αντιστοίχου καί κάτω τό ύπηρετοΰν ή έκτελοΰν ύπη- 
ρεσίαν παρά τή Προεδρίοι τής Δημοκρατίας ή τάς έξ αύτής 
έξαρτωμένας ύπηρεσίας, έξαιρουμένων τών στρατευσίμων, 

παρέχεται επίδομα ειδικών καθηκόντων έκ δραχμών δύο χι- 
λιάδων (2.000) κατά μήνα. .. 

5. Εις άπαν το παρά τη Προεδρία της Δημοκρατίας και 
τών έξ αυτής έξαρτωμένων Υπηρεσιών υπηρετούν πάσης 
κατηγορίας πολιτικόν προσωπικόν τό μη περιλαμβανόμενον 
εις τό έν παραγράφω 2 άναφερόμενον, ώς καί εις τό προσω¬ 
πικόν της κατά τό άρθρον 4 παρ. 3 Υπηρεσίας Έντελλομέ- 
νων Εξόδων, καταβάλλεται κατά μήνα ειδικόν επίδομα 
εξόδων παραστάσεως έκ δραχμών δύο χιλιάδων πεντακο- 
σίων (2.500). Τό έπίδομα τούτο ορίζεται εις δραχμάς 3.000 
διά τούς προϊσταμένους τών τμημάτων της Προεδρίας. Εις 
τόν Πάρεδρον τού Ελεγκτικού Συνεδρίου, εϊς 3ν άνατίθε- 
ται ό έλεγχος τών δαπανών της Προεδρίας, καταβάλλεται, 
επίσης, ειδικόν έπίδομα εξόδων παραστάσεως έκ δρα¬ 
χμών 3.000 κατά μήνα. Διά τάς κρατήσεις τού έπιδόματος 
τού άρθρου τούτου έχουν άνάλογον έφαρμογήν αί διατάξεις 
τής παραγράφου 1 τού άρθρου 15 τού Ν. 4464/65 «περί 
τροποποιήσεως διατάξεων τινων τού Υπαλληλικού Κωδικός 
κλπ». 

"Αρθρον 13. 

("Αρθ. 13 Ν. 161/75-άρθρ. 1 παρ. 14 Ν. 381/76) 
'Οδοιπορικά έξοδα. 

Τά εις τό πολιτικόν καί στρατιωτικόν προσωπικόν πα¬ 
ρεχόμενα οδοιπορικά έξοδα διά τάς έκτος έδρας μετακινή¬ 
σεις καταβάλλονται έπί τη βάσει τών πραγματικών έκτός 
έδρας ημερών παραμονής άνευ περιορισμού άριθμοΰ ήμερών 
καί συμφώνως προς τάς γενικώς ίσχυούσας έπί τού θέματος 
διατάξεις τής οικείας δι’ έκάστην κατηγορίαν προσωπικού 
νομοθεσίας. 

"Αρθρον 14. 

("Αρθρ. 14 Ν. 161/75 - άρθρ. 1 παρ. 15 Ν. 381/76) 
'Τπερωριακή άπασχόλησις. 

1. Τό εις την Προεδρίαν τής Δημοκρατίας υπηρετούν 
πάσης κατηγορίας καί βαθμού διοικητικόν πολιτικόν προ¬ 
σωπικόν ύποχρεοΰται όπως παρέχη τάς υπηρεσίας του και 
ύπερωριακώς ώς καί κατά τάς έξαιρεσίμους ημέρας, εφ 
οσον τούτο επιβάλλεται προς πλήρη ίκανοποιησιν τών 
αναγκών τής Προεδρίας. 

2. Διά την άμοιβήν τών ύπερωριακώς κατά τά ώς άνω 
άπασχολουμένων καταβάλλεται ειδικόν μηνιαΐον επίδομα 
ύπερωριακής άπασχολήσεως ύπολογιζόμενον έπί τή^ βασει 
τού έλαχίστου ωρομισθίου τού προβλεπομένου δια τους 
δημοσίους διοικητικούς υπαλλήλους τού αύτοΰ βαθμού άνευ 
περιορίσιμου τίνος ώς προς τόν άριΛμόν τών όυναμενων να εργά¬ 
ζονται ύπερωριακώς ή τόν αριθμόν τών κατα μήνα ωρών 
τής ύπιερωρ ιαχής άπτασχολήσεως,. αιτινες πάντως ίεν ϊυνανται 
νά ύπερβοΰν τάς ένενήκοντα (90) δι’ έκαστον τών απασχο- 
λουμένων, έξαιρέσει τών οδηγών, δι ους αι ως άνω ωραι 
δύναται νά άνέρχωνται μέχρι τών έκατόν είκοσι (120). Τό 
εις τήν Προεδρίαν τής Δημοκρατίας υπηρετούν προσωπικόν 
έπί σχέσει έργασίας ιδιωτικού δίκαιου, πλην τών οδηγών και 
καθαριστριών περί ών αί παρ. 2 και 3 τού επομένου άρθρου, 
ύποχρεοΰται δπως παρέχη τάς υπηρεσίας του και ύπερωριακώς 
ώς καί κατά τάς έξαιρεσίμους ημέρας, εφ , όσον~ τούτο 
έπιβάλλεται προς πλήρη ίκανοποιησιν τών, αναγκών τής 
Προεδρίας. Αί ώραι ύπερωριακής άπασχολήσεως δεν δυ- 
ναται νά ύπερβαίνουν τάς ένενήκοντα (90) μηνιαιως, τό 
δέ καταβαλλόμενον εις αυτούς ειδικόν μηνιαΐον επίδομα 
ύπολογίζεται βάσει τών κειμένων περί αυτών διαταςεων. 

3. Τό κατά τήν προηγουμένην παράγραφον επίδομα 
καταβάλλεται βάσει μηνιαίων ονομαστικών καταστάσεων 
τών ύπερωριακώς έργασθέντων έμφαινουσών τας^ώρας υπερω- 
ριακής έργασίας ένός έκάστου υπαλλήλου, εκδιδομένων δε 
εις τό τέλος έκάστου μηνός ύπό τών Διευθυντών τών Γρα¬ 
φείων τής Προεδρίας. 


4. Ό Γενικός Γραμματεύς τής Προεδρίας τής Δημο¬ 
κρατίας, οί Διευθυνταί τών κατά τήν παράγραφον 1 τού 
άρθρου 2 γραφείων, ώς καί ό κατά τήν παράγραφον 1 ύπό 
στοιχ. 8 ' τού άρθρου 7 λειτουργός δέν δικαιούνται τού κατά 
τό παρόν άρθρον ειδικού έπιδόματος. 

"Αρθρον 15. 

("Αρθ. 15 Ν. 161/75 - άρθρ. 1 παρ. 16 καί 17 Ν. 381/76) 
Άποόοχαί ιδιωτικού προσωπικού. 

1. Οί έπί σχέσει έργασίας ιδιωτικού δικαίου προσλαμβα¬ 
νόμενοι ύπάλληλοι ή έργατοτεχνΐται λαμβάνουν τάς άπο- 
δοχάς τάς όριζομένας διά τής πράξεως περί προσλήψεώς 
των, κατ’ άναλογίαν προς τά γενικώς ίσχύοντα διά τούς 
έπί σχέσει έργασίας ιδιωτικού δικαίου υπαλλήλους ή έργα- 
τοτεχνίτας τού Δημοσίου. 

2. Οί παρά τή Προεδρία τής Δημοκρατίας ύπηρετοΰντες 
έπί σχέσει έργασίας ίδιο>τικοΰ δικαίου όδηγοί αύτοκινήτων 
λαμβάνουν τάς άποδοχάς τάς καταβαλλομένας έκάστοτε 
εις τούς παρά τώ 'Τπουργείω Προεδρίας Κυβερνήσεως 
ύπηρετούντας οδηγούς. Ούτοι, έργαζόμενοι ύπερωριακώς, 
ώς καί κατά τάς νυκτερινάς ώρας, καί κατά τάς έξαιρεσίμους 
ήμέρας, λαμβάνουν τήν χορηγουμένην έκάστοτε άμοιβήν 
εις τούς παρά τώ 'Τπουργείω Προεδρίας Κυβερνήσεως ύπη- 
ρετοΰντας οδηγούς συμφώνως προς τάς ίσχυούσας διά τούς 
τελευταίους τούτους διατάξεις άνευ άριθμητικοΰ τίνος περιο¬ 
ρισμού ώς πρός τούς δυναμένους νά άπασχοληθούν ύπερωρια- 
κώς. 

3. Αί παρά τή Προεδρία τής Δημοκρατίας ύπηρετοϋσαι 
καθαρίστριαι άπασχολοΰνται έπί πεντάωρον ήμερησίως, 
λαμβάνουν δέ τό γενικώς διά τάς καθαρίστριας τού Δημο¬ 
σίου ίσχΰον ώρομίσθιον. Έφ’ όσον αί άνάγκαι τής υπηρε¬ 
σίας επιβάλλουν τούτο, αύται δύναται νά απασχολούνται 
μέχρις οκτώ ώρών ήμερησίως, τής ύπερωριακής των άμοι- 
βής διά τήν πρόσθετον ταύτην άπασχόλησιν ύπολογιζομένης 
έπί τή βάσει τού αύτοΰ ώρομισθίου. 

4. Εις άπαν τό κατά τάς προηγουμένας παραγράφους 
τού παρόντος άρθρου έπί σχέσει έργασίας ιδιωτικού δικαίου 
προσωπικόν ώς καί εις τό προσωπικόν^ τών παρά τή Προ¬ 
εδρία τής Δημοκρατίας Γραφείων ΟΤΕ καί ΕΑΤΑ χορη¬ 
γείται πέραν τών κατά τά άνωτέρω άποδοχών αυτών επι- 
μίσθιον όριζόμενον εις δραχ. δύο χιλιάδάς (2.000). Τούτο 
δύναται, εις είδικάς περιπτώσεις άσκήσεως καθηκόντων 
ηύξημένης ευθύνης ή σπουδαιότητος, νά όρίζηται μέχρι 
τού τριπλασίου διά πράξεως τού Γενικού Γραμματέως τής 
Προεδρίας. Διά τάς κρατήσεις τού έπιδόματος τού άρθρου 
τούτου έχουν αναλογον εφαρμογήν αι όιαταςεις της παρα¬ 
γράφου 1 τού άρθρου 15 τού Ν. 4464/65. 

5. Εις άπαν τό παρά τή Προεδρία τής Δημοκρατίας υπη¬ 
ρετούν έργατοτεχνικόν καί βοηθητικόν προσωπικόν, ώς καί εις 
τούς οδηγούς αυτοκινήτων χορηγείται έτησίως μία στολή 
υπηρεσίας καί έν ζεύγος υποδημάτων διά τήν ένάσκησιν τών 
καθηκόντων των. 

"Αρθρον 16. 

("Αρθ. 16 Ν. 161/75). 

Υπηρεσιακόν καί Πειθαρχικόν Συμβουλιον. 

1. Τό Υπηρεσιακόν Συμβούλιου διά τό έκ μετακλητών 
πολιτικών διοικητικών υπαλλήλων προσωπικόν τής Προε¬ 
δρίας τής Δημοκρατίας ορίζεται διά πάσαν περίπτωσιν τρι¬ 
μελές συντιθέμενον έξ ένός άνωτέρου δικαστικού λειτουρ¬ 
γού όριζομένου ύπό τού Υπουργού Δικαιοσύνης καί εκ δυο 
άνωτέρων μονίμων ύπαλλήλων όριζομένων μετά τών άνα- 
πληρωτών των μεταξύ τών ύπηρετούντων εις τήν Προε¬ 
δρίαν τής Δημοκρατίας. 

2. Τό Πειθαρχικόν Συμβούλιου διά τό υπηρετούν παρά 
τή Προεδρία τής Δημοκρατίας διοικητικόν προσωπικόν, 

έκτό^_ των μελών τοϋ Νομικού Συμβουλίου τοϋ Κράτους 
καί των. διπλωματικών υπαλλήλων, ύπαγομένων εις τάς 
περί αυτών, διατάξεις, συντίθεται εξ ένδς άνωτέρου δικα¬ 
στικού λειτουργού όριζομένου ύπδ τοϋ Υπουργού Δικαιο¬ 
σύνης καί έκ δύο άνωτέρων υπαλλήλων όριζομένων μετά τών 
άναπληρωτών των μεταξύ τών ύπηρετούντων εις την Προ¬ 
εδρίαν της Δημοκρατίας. 

3. 'Ο Πρόεδρος καί τά μέλη τοϋ Υπηρεσιακού καί 
Πειθαρχικού Συμβουλίου ορίζονται έπί διετεΐ θητεία διά 
πράξεως τοϋ Γενικού Γραμματέως δημοσιευομένης είς την 
Εφημερίδα της Κυβερνήσεως. 

4. Είς άς περιπτώσεις, τά έν τή προηγουμένη παραγράφω 
τού παρόντος άρθρου Συμβούλια άποφαίνονται κατά νόμον 
κατόπιν εγγράφου ερωτήματος ή παραπομπής τούτο γί¬ 
νεται υπό τού Γενικού Γραμματέως της Προεδρίας τής Δη¬ 
μοκρατίας. 

5. Διά τήν αμοιβήν τοϋ προέδρου, τών μελών, εΐσηγητοϋ 
καί γραμματέως τών ώς άνω Συμβουλίων έχουν εφαρμογήν 
αί έκάστοτε ίσχύουσαι διά τά υπηρεσιακά συμβούλια τών 
'Τπουργείων κανονιστικαί αποφάσεις. 

"Αρθρον 17. 

(’Άρθ. 17 Ν. 161/75 - άρθ. 1 παρ. 18 καί 19 Ν. 381/76) 
Δαπάναι- Οικονομική διαχείρισις. 

1. Αί δαπάναι λειτουργίας τής Προεδρίας τής Δημο¬ 
κρατίας βαρύνουν τον κρατικόν προϋπολογισμόν, έγγρα- 
φομένων κατ’ έτος τών άναγκαιουσών προς τούτο πιστώ¬ 
σεων ύπό ίδιον φορέα καί κωδικούς άριθμούς. 

2. 'Η διάθεσις τών κατά τήν προηγουμένην παράγραφον 
πιστώσεων καί διενέργεια τών άντιστοίχων δαπανών ένερ- 
γεϊται ύπό τού Γενικού Γραμματέως ώς κυρίου διατάκτου. 

3. Παρά τή Προεδρία της Δημοκρατίας συνιστάται 
διά τάς τρεχούσας δαπάνας αυτής παγία προκαταβολή έπ’ 
όνοματι τού Διευθυντοΰ τοϋ Γραφείου Οικονομικών Υπο¬ 
θέσεων, έκ δραχμών τριακοσίων χιλιάδων (300.000) ή 
διαχείρισις τής οποίας ένεργεΐται συμφώνως προς τάς 
οικείας διατάξεις τού κώδικας περί δημοσίου λογιστικού. 
"Οπου τών διατάξεων τούτων προβλέπεται, άπόφασις τοϋ 
κατά περίπτωσιν αρμοδίου 'Υπουργοΰ, αΰτη έκδίδεται έν 
προκειμένω ύπό τού Γενικού Γραμματέως τής Προεδρίας 
τής Δημοκρατίας. 

4. Συμβάσεις προμηθειών ή έκτελέσεως έργων συνά- 
πτονται ύπό τού Γενικού Γραμματέως τής Προεδρίας 
τής Δημοκρατίας ή τού προς τούτο έξουσιοδοτημένου, άπ’ 
εύθείας καί άνευ διαγωνισμού, έφ’ όσον ή ολική δαπάνη δεν 
υπερβαίνει τάς εκατόν χιλιάδας (100.000) δραχμάς. Έάν ή 
ολική δαπάνη ύπερβαίνη τάς έκατόν χιλιάδας (100.000) 
καί μέχρι τριακοσίων χιλιάδων (300.000) δραχμών, άντί 
δημοσίου διαγωνισμού ένεργεΐται πρόχειρος διαγωνισμός 
παρ’ Επιτροπής όριζομένης ύπό τού ώς άνω Γενικού Γραμ¬ 
ματέως. Κατά τά λοιπά ισχύουν αί οίκεΐαι διατάξεις τού 
Κώδικος περί δημοσίου Λογιστικού. Δεξιώσεις διδόμεναι 
παρά τής Προεδρίας τής Δημοκρατίας δύναται άνεξαρτή- 
τως ποσού νά ανατίθενται δι’ άπ’ εύθείας συμφωνίας είς 
προμηθευτάς, κατόπιν άποφάσεως τού Γενικού Γραμμα¬ 
τέως δεόντως ήτιολογημένης κατά παρέκκλισιν τών περί 
δημοσίου λογιστικού κειμένων διατάξεων καί παντός ετέρου 
Νόμου. 

5. Προς κάλυψιν τών ειδικών άπροβλέπτων έξόδων έγ- 
γράφεται είς τον προϋπολογισμόν τής Προεδρίας τής Δη¬ 
μοκρατίας πίστωσις μέχρι τού ποσού τών δύο εκατομμυρίων 
(2.000.(300) δραχμών, ύπό ίδιον κωδικόν αριθμόν, ούσα 
δεικτική άναλήψεως δι’ έντάλματος προπληρωμής. 'Η διά- 
θεσις τής ώς άνω πιστώσεως ένεργεΐται κατά παρέκκλισιν 
τών διατάξεων τοϋ Κώδικος περί Δημοσίου Λογιστικού 
καί παντός έτέρου Νόμου, ή δικαιολόγησις τών σχετικών 


δαπανών πραγματοποιείται βάσει πρακτιχΛυ συντασσομενυ 
ύπό τριμελούς έπιτροπής, όριζομένης ύπό τοϋ Γενικού Γραμ¬ 
ματέως τής Π ροεδρίας της Δημοκρατίας καί βεβαιούσης τήν 
κανονικήν κατά τάς διαταγάς διάθεσιν τούτων, άνευ εί8ι- 
κωτέρας δικαιολογίας. Τό πρακτικόν τούτο αποτελεί το 
οριστικόν καί αποκλειστικόν στοιχεΐον διαθέσεως τών χρη¬ 
ματικών ποσών έκ τής άνωτέρω πιστώσεως. 

6. 'Η δαπάνη τροφοδοσίας τού συνοδευτικού προσωπικού 
τών φιλοξενουμένων ύπό τής Προεδρίας υψηλών προσώπων 
ώς καί τού βοηθητικού προσωπικού τής Προεδρίας τοϋ 
άπασχολουμένου είς τήν έξυπηρέτησιν τών ξένων κατά τάς 
ημέρας φιλοξενίας βαρύνει τον προϋπολογισμόν τής Προε¬ 
δρίας τής Δημοκρατίας. 

"Αρθρον 18. 

("Αρθ. 18 Ν. 161/75 - άρθ. 1 παρ. 20 Ν. 381/76) 
Έκτέλεσις "Εργων. 

1. ’Επί έργων προϋπολογισμού άνωτέρου τών υπό τής 
παραγράφου 4 τού άρθρου 17 άναφερομένων ποσών έκτε- 
λουμένων διά τάς άνάγκας τής Προεδρίας τής Δημοκρατίας 
ισχύουν αί γενικαί περί έκτελέσεως έργων τού Δημοσίου 
διατάξεις. "Οπου τών διατάξεων τούτων ορίζεται διά τήν 
διαδικασίαν έκτελέσεως τών έργων άρμοδιότης τού οικείου 
Υπουργού, αρμόδιος καθίσταται ό Γενικός Γραμματεύς τής 
Προεδρίας τής Δημοκρατίας, αρμόδιον δέ τεχνικόν συμβού- 
λιον ορίζεται τό παρά τώ 'Υπουργείω Δημοσίων Έργων Τε¬ 
χνικόν Συμβούλιον. 

2. Έπί τών αυτών ώς άνω έργων έπιτρέπονται παρεκ¬ 
κλίσεις άπό τών κειμένων περί έκτελέσεως τών δημοσίων 
έργων διατάξεων κατά τήν χαράγρ. 2 τού άρθρου 11 τοϋ 
Ν.Δ. 2386/1953 «περί ένοποιήσεως καί άποκεντρώσεως 
τών Τεχνικών Υπηρεσιών τού Κράτους», ώς τούτο ισχύει, 
ο>ς καί άπό τής διατάξεως τής παρ. 4 τού άρθρου 18 τού 
παρόντος κατόπιν άποφάσεως τού 'Υπουργοΰ Δημοσίων 
Έργων έκδιδομένης τή προτάσει του Γενικού Γραμματέως 
τής Προεδρίας τής Δημοκρατίας καί μετά σύμφωνον γνώ¬ 
μην τού ώς άνω τεχνικού Συμβουλίου. 

3. Τά λοιπά άποφαινόμενα κατά τάς περί έκτελέσεως 
τών δημοσίων έργων διατάξεις όργανα ορίζονται δι’ άποφά¬ 
σεως τού Γενικού Γραμματέως τής Προεδρίας τής Δημο¬ 
κρατίας, δημοσιευομένης διά τής Έφημερίδος τής Κυβερνή¬ 
σεως. 'Ως έπιβλέποντες δύναται νά δρίζωνται τεχνικοί 
υπάλληλοι έκ τών παρά τή Προεδρία ύφ’ οίονδήποτε τύπον 
ύπηρετούντων ή δημόσιοι τεχνικοί ύπάλληλοι τοϋ Υπουρ¬ 
γείου Δημοσίων "Εργων ή καί ίδιώται μηχανικοί έπ’ αμοιβή 
έ'χοντες τά κατά νόμον προσόντα. 

4. Αιτήσεις θεραπείας έπιδίδονται απ’ ευθείας είς τόν 
Γενικόν Γραμματέα τής Προεδρίας τής Δημοκρατίας μη 
άπαιτουμένης κοινοποιήσεως προς τόν Υπουργόν Δημοσίων 
Έργων. 'Ο Γενικός Γραμματεύς τής Προεδρίας άποφαί- 
νεται έπί τών ώς άνω αιτήσεων μετά σύμφωνον γνώμην τού 
Τεχνικού Συμβουλίου Δημοσίων "Εργων. 

"Αρθρον 19. 

("Αρθ. 19 Ν. 161/75) 

Κτίρια - Εγκαταστάσεις. 

1. Είς τήν Προεδρίαν τής Δημοκρατίας, άνήκει ή δια- 
χείρισις, συντήρησις καί έποπτεία τών κάτωθι δημοσίων 
κτιρίων μετά τής περί ταΰτα περιοχής καί τών έν αυτή έγκα- 
ταστάσεων : 

α) Τού έπί τής όδοϋ 'Ηρώδου Αττικού έν Άθήναις 
άνακτόρου. 

β) Τού έπί τής αυτής οδού «Μεγάρου Μαξίμου». 

γ) Τοϋ έπί τών οδών Β. Γεωργίου Β' καί Στησιχόρου 17 
μεγάρου. 

8) Τοΰ έπ'ι της οδοί) Σισμάνογλου 17 έν Π. Ψυχικφ 
μεγάρου. 

ε) Τής έν Πεντέλη έπαύλεως «Ροδοδάφνη». 

2. Κινητά πράγματα καί οχήματα έκ των ευρισκομένων 
εντός των ώς άνω κτιρίων ή των περιοχών αυτών καί μη 
άνήκοντα κατά κυριότητα εις τό Δημόσιον, δύναται νά 
παραλαμβάνωνται πρρς χρήσιν άνευ ανταλλάγματος ή νά 
άγοράζωνται επ’ όνοματι τοΰ Ελληνικού Δημοσίου καί 
έπί τιμήματι ελευθέριος καθοριζομένω κατόπιν σχετικής 
εγγράφου συμφωνίας μεταξύ τοΰ Γενικού Γραμματέως τής 
Προεδρίας τής Δημοκρατίας καί τής κατά τό άρθρον I τοΰ 
Ν. Δ/τος 72/1974 ύφισταμένης έπταμελοϋς έπιτροπής, 
τής έχούσης τήν διαχείρισιν τών ώς άνω πραγμάτων. Πρός 
καθορισμόν τοΰ τιμήματος λαμβάνεται ύποχρεωτικώς ύπ’ 
όψιν καί γνώμη τριμελούς έπιτροπής οριζόμενης υπό τοΰ 
Ύπουργοΰ τών Οικονομικών. Έν συνεργασία μετά τής ώς 
άνω έπταμελοϋς έπιτροπής έπιλύεται καί παν προκϋπτον 
συναφές ζήτημα. 

"Αρθρον 20. 

("Αρθ. 20 Ν. 161/75) 

Εξουσιοδοτήσεις. 

1. Ό Γενικός Γραμματεύς τής Προεδρίας τής Δημο¬ 
κρατίας δι’ άποφάσεών του δημοσιευόμενων διά τής Εφη¬ 
μερίδας τής Κυβερνήσεως δύναται νά καθορίζη : 

α) Τάς εΐδικωτέρας αρμοδιότητας τών Τμημάτων ενός 
έκάστου τών Γραφείων τής Προεδρίας τής Δημοκρατίας. 

β) Τά άφορώντα εις την εσωτερικήν λειτουργίαν καί τήν 
διαδικασίαν άσκήσεως τών άρμοδιοτήτων τών κατά τό 
άρθρον 2 υπηρεσιών τής Προεδρίας τής Δημοκρατίας. 

γ) Τά τυχόν άπαιτούμενα διά τήν κατάληψιν θέσεως με¬ 
τακλητού υπαλλήλου τυπικά προσόντα ώς καί τά άπαιτού- 
μενα δικαιολογητικά διά τον ώς άνω διορισμόν. 

δ) Τήν κατανομήν τών θέσεων τοΰ υπαλληλικού καί 
έργατοτεχνικοΰ ή βοηθητικού προσωπικού εις τάς έν άρθρω 
10 όριζομένας ειδικότητας, τά άπαραίτητα διά τήν πρόσλη- 
ψιν εις τάς θέσεις ταύτας προσόντα, τά πλαίσια ή τήν αντι¬ 
στοιχίαν τών αποδοχών ώς καί πάσαν έτέραν άναγκαίαν 
λεπτομέρειαν. 

2. ΔΓ αποφάσεων τοΰ αύτοΰ Γενικού Γραμματέως μή 
δημοσιευομένων εις τήν Εφημερίδα τής Κυβερνήσεως κα¬ 
θορίζονται : 

α) Ή εις διοικητικόν προσωπικόν σύνθεσις έκάστου τών 
Γραφείων καί Τμημάτων τής Προεδρίας τής Δημοκρατίας. 

β) 'Η τοποθέτησις τοΰ προσωπικού είς τά Γραφεία καί 
Τμήματα. 

γ) 'Η διάθεσις καί οί δροι κινήσεως τών οχημάτων τής 
Προεδρίας τής Δημοκρατίας. 


"Αρθρον 21. 

("Αρθ. 21 Ν. 161/75) 

Τελικαί καί μεταβατικαί διατάξεις. 

1. Διορισμοί, προσλήψεις, τοποθετήσεις, άποσπάσεις καί 
αναθέσεις καθηκόντων δημοσίων λειτουργών, δημοσίων 
υπαλλήλων καί υπαλλήλων νομικών προσώπων πάσης κα¬ 
τηγορίας παρά τή Προεδρία τής Δημοκρατίας λήγουσιν αυ¬ 
τοδικαίως μετά πάροδον ένός μηνός άπό τής ένάρξεως ισχύος 
τοΰ παρόντος. 

2. Προσλήψεις προσωπικοΰ έπί σχέσει εργασίας Ιδιω¬ 
τικού δικαίου γενόμεναι ΰπό τήν ίσχύν τών προϊσχυουσών 
διατάξεων διατηρούνται έν ίσχύι αί μέν αορίστου χρόνου 
μέχρι τής καταγγελίας αύτών ένεργουμένης οποτεδήποτε 
κατά τάς κειμένας διατάξεις, αί δέ ώρισμένου χρόνου μέχρι 
τής λήξεως τής συμβάσεως, εκτός άν ήθελον καταγγελθή 
δι’ άποφάσεως τοΰ Γενικοΰ Γραμματέως τής Προεδρίας 
τής Δημοκρατίας πρό τής λήξεως τοΰ συμβατικού χρόνου 
έπί τή καταβολή τής νομίμου άποζημιώσεως. 

3. Κατά τήν πρώτην έφαρμογήν τοΰ παρόντος τό ' Υπη¬ 
ρεσιακόν καί Πειθαρχικόν συμβούλιον συγκροτούνται εντός 
δύο μηνών άπό τής ένάρξεως ισχύος τοΰ παρόντος, ή δέ 
θητεία τών όριζομένων μελών λήγει τήν 31ην Δεκεμβρίου 
1976. 

4. Αποφάσεις τοΰ Γενικού Γραμματέως τής Προεδρίας 
τής Δημοκρατίας άναφερόμεναι είς τά έν τώ προηγουμένω 
άρθρω θέματα διατηρούνται έν ίσχύι μέχρι τής έξαλείψεως 
τού αντικειμένου αύτών, οπωσδήποτε δέ μέχρις έκδόσεως τών 
υπό τοΰ αύτοΰ άρθρου προβλεπομένων νέων άποφάσεών. 

"Αρθρον 22. 

("Αρθ. 22.Ν. 161/75) 

Καταργούμεναι διατάξεις. 

Άπό τής ένάρξεως τής ισχύος τοΰ Ν. 161/75 καταργεΐται 
πάσα διάταξις άντίθετος πρός τούτον ή ρυθμίζουσα θέματα 
διεπόμενα ύπ’ αύτοΰ. 

Είς τόν 'Ημέτερον έπί τής Προεδρίας Κυβερνήσεως 
Υπουργόν, άνατίθεμεν τήν δημοσίευσιν τοΰ παρόντος. 

Έν ’Αθήναις τή 6 Όκτωβρίου 1976 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ. ΤΣΑΤΣΟΣ 

Ο ΥΠΟΥΡΓΟΣ ΠΡΟΕΔΡΙΑΣ ΚΥΒΕΡΝΗΣΕΩΣ 

ΓΕβΡΓΙΟΪ ΡΑΛΛΗΕ 

Η ΥΠΗΡΕΣΙΑ ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 

ΓΝΩΣΤΟΠΟΙΕΙ ΟΤΙ : 

Ή έτησία συνδρομή τής Έφημερίδοξ τή$ Κυβερνήσεως, ή τιμή των τμηματικούς πωλουμένων φύλλων αΰτ% 
<α' τά τέλη δημοσιεύσεως έν τη Έφημερίδι της Κυβερνήσεως, καθωρίσθησαν άπό 1ης Ιανουάριου 1974 ώς κάτωθι: 

ΣΥΝΔΡΟΜΑΙ 

Υπέρ τοΟ Ταμείου "ΑλληλοβοηΘεΙας Προσωπι¬ 
κού τοϋ Εθνικού Τυπογραφείου (ΤΑΠΕΤ) άνα- 
λογοΰν τά έξης ποσά : 


Ο Δήμοι κα α Κοινότητες τού Κράτους κατα- 
βάλλουσ τό ήμισυ των άνωτέρω συνδρομών. 

Εκαστον ούλλον μέχρι 8 σελίδων, τιμαται δραχ. 3, άπό 9 έως 40 σελ. δραχ. 8, άπό 41 ε"ως 80 σελ. δραχ. 15, άπό 81 σελ.καί άνω 
ή τιμή πωλήσεως έκάστου φύλλου προσαυξάνεται κατά δραχ. 15 άνά 80 σελίδας. ' '. 

Γ\ ΤΕΛΗ ΔΗΜΟΣΙΕΥΣΕΩΝ 

1 ΕΙς τό Δελτιον Ανωνύμων Εταιρειών κα 
Εταιρειών Περιωρισμένης Ευθύνης 
Α’. Δημοσιεύματα Ανωνύμων Εταιρειών 


1. Των δικαστικών πράξεων.Δραχ. 

2. Τών καταστατικών Ανωνύμων Εταιρειών ... » 

3. Τών τροποποιήσεων τών καταστατικώι τώι 

Ανωνύμων Εταιρειών. » 

4. Τών άνακοινώσεων καί προσκλήσεων εις γενικά. 

συνελεύσεις τών κατά τό άρθρον 32 τού Γ ■ 

3221/24 γνωστοποιήσεων τών άνακοινώ- 
σεοον τών προβλεπομένων ύπό τού άρθρου 59 
παρ 3 τού Ν.Δ 400/70 περί Αλλοδαπών 
Ασφαλιστικών Εταιρειών, ώς καί τών άποφά- 
σεων τοϋ Διοικητικού Συμβουλίου τοϋ ΕΛΤΑ 
, _ Τ'®* αφορωσών ε!ς προσωρινός διατάξεις. » 

• Τών άνακοινώσεων τών ύπό διάλυσιν "Ανωνύ¬ 
μων Εταιρειών κατά το Β.Δ 20/5/1939 . » 

6. 7ων σΟΛΟνισμών τών Ανωνύμων Εταιρειών » 

7 . Τών συνοπτικών μηνιαίων καταστάσεων τών 

Τραπεζικών Εταιρειών . , 

8. Τ ών άποοάσεων περί έγκρίσεως τιμολογίων τώι 

Ασφαλιστικών Εταιρειών. 3 

9. Τών υπουργικών άποφάσεων περ παροχή 

άδε.ας έπεκτάσεως τών έργασιών Ασφα¬ 
λιστικών Εταιρειών τών έκθέσεων περιον · 
σιακών στοιχείων "Ανωνύμων "Εταιρειών έι 
νενε', ώς καί τών άποφάσεων τοϋ Δ. Σ. τοϋ 
ΕΛ Α δ ών έγκρίνονται καί δημοσιεύονται 

_ο κανονισμό αύτοϋ. „ 

0 Τών άποφάσεων περί παροχής πληρεξουσιότητας 
πρός άντιπροσώπευσιν έν Έλλάδι άλλοδα- 
πώ> Εταιρειών ώς κα τών άποφάσεων 
περ μεταβιβάσεως τού χαρτοφυλακίου Ά 
σφαλιστικών "Εταιρειών κατά τό άρθρον 59 

παρ : τοϋ Ν.Δ. 400/70 . Γ.... * 

.. Τών άτοφάσεων περί συγχωνεύσεων Άνωνύ- 
μω > "Εταιρειών . 

12. Τών άποφάσεων τής "Επιτροπής του Χρημα¬ 

τιστηρίου περί εισαγωγής χρεωγράφων είς 
το Χρηματιστηρίου πρός διαπραγμάτευση», 
συμφώνως πρός τάς διατάξεις τού άρθρου 2 
παρ. 3 Α.Ν. 148/67 .^ Δοαχ> 

13. Τών άποφάσεων τής "Επιτροπής κεφαλαιαγο¬ 

ράς περί διαγραφής χρεωγράφων έκ τοϋ 
Χρηματιστηρίου, συμφώνως πρός τάς 
διατάξεις τού άρθρου 2 παρ. 4 Α.Ν. 148/ 

1967 . .... 1 ι 

Β'. Δημοσιεύματα Εταιρειών Περιωρισμένης Ευθύνης 

1. Τών καταστατικών.Δραχ 

2. Των τροποποιήσεων των καταστατικών. ι 

3. Τών άνακοινώσεων καί προσκλήσεων .. , 

4. Των ισολογισμών. , 

5. Τών εκθέσεων έκτιμήσεως περιουσιακών στοι¬ 

χείων . , 

Γ". Δημοσιεύματα ’Αλληλασφαλιστικών Συν¬ 
εταιρισμών - "Αλληλασφαλιστικών Ταμείων 
καί Φιλανθρωπικών Σωματείων 

1. Τών υπουργικών άποφάσεων περί χορηγή- 

σεως άδειας λειτουργίας "Αλληλασφαλιστι- 
κών Συνεταιρισμών - Άλληλασφςχλισπκών 

Ταμείων . , 

2. Τών "Ισολογισμών τών ώς άνω Συνεταιρισμών, 

Ταμείων καί Σωματείων ... 

II Εις τό Τέταρτον τεϋχος, τών δικαστικών 

πράξεων, προσκλήσεων καί λοιπών δημο¬ 
σιεύσεων . , 

Το υπέρ του Ταμείου "Αλληλοβοηθείας Προσωπικού Εθνικού 
ίυπογραφείου (ΤΑΠΕΤ) καταβλητέου ποσοστόν έπ) τών τελών 
δημοσιεύσεων έν τώ Δελτίω "Ανωνύμων "Εταιρειών καί "Εταιρειών 
Περιωρισμένης Ευθύνης έν γένει ώρίσθη είς 5%. 

Δ' ΚΑΤΑΒΟΛΗ ΣΥΝΔΡΟΜΩΝ - ΤΕΛΩΝ ΔΗΜΟΣΙΕΥΣΕΩΝ ΚΑΙ ΠΟΣΟΣΤΩΝ Τ.Α.Π.Ε.Τ. 

Ο ΓΕΝΙΚΟΙ ΔΙΕΥΘΥΝΤΗΣ 

ΣΕΡΑΦΕΙΜ ΤΡΙΑΝΤΑΦΥΛΛΟΥ 


ΕΚ ΤΟΥ ΕΘΝΙΚΟΥ ΤΥΠΟΓΡΑΦΕΙΟΥ 































